CELEX: 32020D2216
Language: lt
Date: 2020-12-22 00:00:00
Title: Komisijos įgyvendinimo sprendimas (ES) 2020/2216 2020 m. gruodžio 22 d. kuriuo dėl Jungtinės Karalystės ir kai kurių Didžiosios Britanijos Karūnos priklausinių įrašo trečiųjų šalių, iš kurių leidžiama importuoti į Sąjungą galvijų embrionus, sąraše iš dalies keičiamas Sprendimo 2006/168/EB I priedas (Tekstas svarbus EEE)

2020 12 28   
               
               
                  LT
               
               
                  Europos Sąjungos oficialusis leidinys
               
               
                  L 438/57
               
            
         KOMISIJOS ĮGYVENDINIMO SPRENDIMAS (ES) 2020/2216
         2020 m. gruodžio 22 d.
         kuriuo dėl Jungtinės Karalystės ir kai kurių Didžiosios Britanijos Karūnos priklausinių įrašo trečiųjų šalių, iš kurių leidžiama importuoti į Sąjungą galvijų embrionus, sąraše iš dalies keičiamas Sprendimo 2006/168/EB I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 7 straipsnio 1 dalį ir 9 straipsnio 1 dalies b punktą,
         kadangi:
         
                     (1)
                  
                  
                     Komisijos sprendimu 2006/168/EB (2) nustatytos galvijų embrionų siuntų importo į Sąjungą sąlygos. Visų pirma to sprendimo I priede išvardytos trečiosios šalys, iš kurių valstybės narės turi leisti importuoti galvijų embrionus;
                  
               
                     (2)
                  
                  
                     Jungtinė Karalystė pateikė, kaip nustatyta Sprendime 2006/168/EB, reikiamas garantijas, kad, pasibaigus Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) numatytam pereinamajam laikotarpiui, Jungtinė Karalystė ir Didžiosios Britanijos Karūnos priklausinys Džersis būtų įtraukti į to sprendimo I priedą, nedarant poveikio Sąjungos teisės taikymui Jungtinei Karalystei ir jos teritorijoje, kiek tai susiję su Šiaurės Airija, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu. Atsižvelgiant į Jungtinės Karalystės pateiktas garantijas, ši trečioji šalis ir Didžiosios Britanijos Karūnos priklausinys turėtų būti įtraukti į Sprendimo 2006/168/EB I priedą;
                  
               
                     (3)
                  
                  
                     todėl Sprendimo 2006/168/EB I priedas turėtų būti atitinkamai iš dalies pakeistas;
                  
               
                     (4)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis Sprendimas turėtų būti taikomas nuo 2021 m. sausio 1 d.;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2006/168/EB I priedas iš dalies pakeičiamas pagal šio sprendimo priedą.
         
         
            2 straipsnis
            Šis sprendimas taikomas nuo 2021 m. sausio 1 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. gruodžio 22 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 302, 1989 10 19, p. 1.
         
            (2)  2006 m. sausio 4 d. Komisijos sprendimas 2006/168/EB, nustatantis gyvūnų sveikatos ir veterinarinio sertifikavimo reikalavimus galvijų embrionų importui į Bendriją ir panaikinantis Sprendimą 2005/217/EB (OL L 57, 2006 2 28, p. 19).
      
      
         
            PRIEDAS
            Sprendimo 2006/168/EB I priedas iš dalies keičiamas taip:
            
                        1.
                     
                     
                        po Šveicarijos įrašo įterpiamas šis įrašas:
                        
                                    „GB
                                 
                                 
                                    Jungtinė Karalystė (*1)
                                    
                                 
                                 
                                    II PRIEDAS
                                 
                                 
                                    III PRIEDAS
                                 
                                 
                                    IV PRIEDAS
                                 
                              
                  
                        2.
                     
                     
                        po Izraelio įrašo įterpiamas šis įrašas:
                        
                                    „JE
                                 
                                 
                                    Džersis
                                 
                                 
                                    II PRIEDAS
                                 
                                 
                                    III PRIEDAS
                                 
                                 
                                    IV PRIEDAS“